
ДО
ОБЩИНСКИ СЪВЕТ
БУРГАС


Д О К Л А Д Н А     З А П И С К А

ОТ  ДИМИТЪР НИКОЛОВ НИКОЛОВ -
КМЕТ НА ОБЩИНА БУРГАС

ОТНОСНО: Предоставяне на общинска земя на основание §27, ал.2, т.3 от ПЗР към ЗИД към ЗСПЗЗ, с оглед постановяване решение на Общинската служба по земеделие – гр. Бургас, за обезщетение на наследниците на Д. Н. Я. 

УВАЖАЕМИ ОБЩИНСКИ СЪВЕТНИЦИ,
В Община Бургас е постъпило искане с вх.№ 58-00-105/6/28.03.2023 г. от началника на Общинска служба по земеделие – гр. Бургас до Общински съвет - Бургас, чрез кмета на общината за предоставяне на 3,636/20,841 дка от ПИ с идентификатор 72151.18.12 по КККР на с. Твърдица, община Бургас, целият с площ 20,841 дка, с начин на трайно ползване: Пасище, VII категория, за  обезщетяване  на наследниците  на Д. Н. Я.
Към искането си, ОСЗ - Бургас е приложила:
- Решение № 2491Н/18.09.2007 г. за възстановяване право на собственост на земи в съществуващи или възстановими стари реални граници с което признава правото на собственост, но отказва да възстанови 3,636 дка, седма категория земя, находяща се в местността „Каракачански колиби“, землище с. Твърдица и 
- Решение № ОБ/18.10.2008 г. на ОСЗГ- гр. Бургас за определяне правото на обезщетение на признато, но невъзстановено право на собственост върху земеделска земя, с площ 3.636 дка,  на стойност 1171 лв. 
Посоченият общински ПИ с идентификатор 72151.18.12, съответства на имот № 000032 по недействаща КВС на землище с. Твърдица, община Бургас.
	Същият е в категорията Остатъчен общински фонд, предаден в собственост на Община Бургас с Протоколно решение № 19/17.10.2008 г. на ОСЗГ- гр. Бургас, одобрено със Заповед № РД-11-103/05.11.2008 г. на Директора на ОД ”Зeмеделие” – гр. Бургас.
	За имота е съставен Акт №8364/12.04.2016 г. за ПОС.
Изготвен е служебен проект за изменение на КККР на с. Твърдица, община Бургас, като от ПИ с идентификатор 72151.18.12, целият с площ 20 841 дка и начин на трайно ползване: Пасище, Х категория е обособен самостоятелен ПИ с идентификатор 72151.18.15, с площ 3.636 дка, отговаряща на стойността на обезщетението в размер на 1171 лв, съгласно Протокол за формиране на средни цени лв./дка по категории в землището на с. Твърдица, община  Бургас. (322 лв/дка - VII категория земя)
Съгласно разпоредбата на §27, ал.2, т. 3 от Преходните и заключителни разпоредби към Закона за изменение и допълнение на Закона за собствеността и ползването на земеделските земи (ДВ, бр.62 от 2010г.), Общинските съвети предоставят земи от общинския поземлен фонд, включително пасища и мери по чл. 19 от ЗСПЗЗ, за обезщетяване на собствениците, чиято собственост не може да бъде възстановена. 
Предвид изложеното и на основание правомощията ми по чл. 64, ал. 1 от Правилника за организацията и дейността на общинския съвет и взаимодействието му с общинската администрация на Община Бургас, приет от Общински съвет – Бургас, предлагам Общински съвет – Бургас, на основание чл. 21, ал. 1, т. 8 от Закона за местното самоуправление и местната администрация, §27, ал. 2, т. 3, от Преходните и заключителни разпоредби към Закона за изменение и допълнение на Закона за собствеността и ползването на земеделските земи, чл. 45ж, ал. 2 от ППЗСПЗЗ, да приеме следното

Р  Е  Ш  Е  Н  И  Е :

Дава съгласие ПИ с идентификатор 72151.18.15 по КККР на с. Твърдица, община Бургас, с площ 3,636 дка и с начин на трайно ползване: Пасище, VII категория, при съседи: 72151.3.2, 72151.18.5, 72151.18.4, 72151.18.3 и 7251.18.14, образуван от ПИ с идентификатор 72151.18.12, целият с площ 20,841 дка, да бъде предоставен на Общинска служба „Земеделие“-Бургас, за постановяване на решение за обезщетяване в полза на наследници на Д. Н. Я.      
       Приложение: 1.Искане с вх.№ 58-00-105/6/28.03.20023 г. от ОСЗ- Бургас; 
                     2. Решение № 2491Н/ 18.09.2007 г. на ОСЗ – Бургас;
                     3. Решение № ОБ/18.10.2008 г. на ОСЗГ- гр. Бургас;  
                     4. Скица № 15-732167-07.07.2023 г. на АГКК; 
                     5. Акт № 8364/12.04.2016 г. за ПОС; 
                     6. Протокол за средни – землище с. Твърдица;                       
   
  

ДИМИТЪР НИКОЛОВ
Кмет на Община Бургас

